K-Drama Sukan Terbaru “Going to You at a Speed of 493KM” Akan Ditayangkan Di Disney+ Hotstar 20 April Ini
Pada 20 April, peminat drama Korea dan siri bertemakan sukan akan disajikan dengan K-drama terbaru bertajuk Going to You at Speed of 493KM secara eksklusif di Disney+ Hotstar. Going to You at Speed of 493KM  Dibintangi oleh Park Ju Hyun (Piece of Your Mind, Extracurricular) dan Chae Jong Hyeop (Hot Stove League, Sisyphus: The Myth), drama romantik 16 bahagian ini mengisahkan tentang kisah cinta dan penebusan ketika bekas pemain badminton yang hebat cuba berdiri semula sambil turut berhadapan dengan pasangan beregu campurannya yang kurang menarik. Hot Stove League, Sisyphus: The Myth Selepas hilang secara misteri dari dunia badminton kompetitif peringkat tinggi selama tiga tahun, Park Taeyang (Park Ju Hyun) tiba-tiba muncul semula, melangkah ke gelanggang bersama pasangan beregu campurannya Park Taejoon (Chae Jong Hyeop). Bertentangan dalam hampir semua hal, Taeyang didorong untuk melakukan kerja tambahan secara konsisten dengan harapan untuk merampas semula kedudukan berprestijnya sebagai pesaing peringkat pingat emas, manakala Taejoon benci untuk bekerja dan menganggap badminton sebagai pekerjaan lain. Di sebalik perbezaan mereka, kedua-duanya terbukti menjadi kekuatan yang menggerunkan di gelanggang, dan ketika mereka meneruskan latihan bersama, perasaan romantis mula muncul. Ditulis oleh Huh Seong hye dan diarahkan oleh Joe Woong dan Gu Seong jun, K-drama terbaru ini akan tersedia untuk penstriman di Disney+ Hostar mulai 20 April ini.